Ministru kabineta noteikumu projekta

**„Noteikumi par minimālās mēneša darba algas**

**apmēru normāla darba laika ietvaros un**

**minimālās stundas tarifa likmes aprēķināšanu”**

sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Saskaņā ar Darba likuma pārejas noteikumu 14.punktu (2014.gada 23.oktobrī pieņemtais likums „Grozījumi Darba likumā”) 2016.gada 1.janvārī stājas spēkā grozījumi likuma 61.pantā, kas nosaka deleģējumu Ministru kabinetam sagatavot Ministru kabineta noteikumus par minimālās mēneša darba algas apmēru normāla darba laika ietvaros, kā arī minimālās stundas tarifa likmes aprēķināšanu.Saskaņā ar Ministru kabineta 2015.gada 31.augusta sēdē (Nr.43, 4.§ 8.punkts) nolemto minimālā mēneša darba alga ir jāpaaugstina no 360 *euro* līdz 370 *euro* sākot ar 2016.gada 1.janvāri. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz Ministru kabineta 2013.gada 27.augusta noteikumi Nr.665 „Noteikumi par minimālo mēneša darba algu un minimālo stundas tarifa likmi” (turpmāk – noteikumi Nr.665) nosaka, ka minimālās mēneša darba algas apmērs normāla darba laika ietvaros (8 stundas dienā un 40 stundas nedēļā) ir 360 *euro* un minimālā stundas tarifa likme ir 2,166 *euro*, bet pusaudžiem un darbiniekiem, kuri pakļauti īpašam riskam un kuriem normālais darba laiks ir septiņas stundas dienā un 35 stundas nedēļā, minimālā stundas tarifa likme ir 2,477 *euro*.Saskaņā ar Ministru kabineta 2011.gada 17.maija noteikumu Nr.390 „Minimālās mēneša darba algas noteikšanas un pārskatīšanas kārtība” (turpmāk – noteikumi Nr.390) 2.punktu Labklājības ministrija kopīgi ar Finanšu ministriju un Ekonomikas ministriju izvērtēja ekonomisko situāciju valstī un izstrādāja priekšlikumus par minimālās mēneša darba algas apmēru (ar precizitāti līdz vienam *euro*), ņemot vērā Ekonomikas ministrijas sagatavotās makroekonomiskās prognozes un ekonomiskās situācijas izmaiņas iepriekšējā gadā, plānotās izmaiņas nodokļu sistēmā (iedzīvotāju ienākuma nodokļa likmes, ar iedzīvotāju ienākuma nodokli neapliekamā minimuma, obligātās valsts sociālās apdrošināšanas iemaksu likmju izmaiņas), kā arī minimālās mēneša darba algas izmaiņas citās Baltijas valstīs (Igaunijā un Lietuvā).Saskaņā ar MK noteikumu Nr.390 3.punktu Labklājības ministrija piedāvāja sociālajiem partneriem Nacionālajā trīspusējās sadarbības padomē (turpmāk - NTSP) izvērtēšanai priekšlikumu par minimālās mēneša darba algas paaugstināšanu 2016.gadā šādos trīs variantos:*1.variants* – minimālā mēneša darba alga no 2016.gada 1.janvāra tiek saglabāta 360 *euro* apmērā (0,0%);*2.variants* – minimālā mēneša darba alga no 2016.gada 1.janvāra tiek paaugstināta no 360 *euro* līdz 367 *euro* jeb par 1,9%;*3.variants* – minimālā mēneša darba alga no 2016.gada 1.janvāra tiek paaugstināta no 360 *euro* līdz 375 *euro* jeb par 4,2%.NTSP 2015.gada 15.jūnija sēdē NTSP locekļi nevienojās par minimālā mēneša darba algas apmēru 2016.gadā un nolēma šo jautājumu izskatīt nākošajā NTSP sēdē kopā ar nodokļu sistēmas izmaiņām (neapliekamā minimuma, iedzīvotāju ienākuma nodokļa un sociālās apdrošināšanas iemaksu iespējamo apmēru 2016.gadā). Arī 2015.gada 26.augusta NTSP sēdē NTSP locekļi nevienojās par minimālās mēneša darba algas apmēru 2016.gadā, bet ārkārtas 2015.gada 31.augusta NTSP sēdē NTSP locekļi vienojās, ka minimālās mēneša darba algas apmērs no 2016.gada 1.janvāra būs amplitūdā no 360-370 *euro*.**Esošās sistēmas problēmas:****1. Dažāda aprēķinātā minimālā mēneša darba alga pa mēnešiem, ja darbiniekam nolīgta laika algas sistēma ar minimālās stundas tarifa likmes apmaksu.**Noteikumos Nr.665 noteiktā minimālā stundas tarifa likme ir aprēķināta, ņemot vērā vidējo gada darba laika kalendāra darba stundu skaitu mēnesī (ņemot vērā Darba likuma un likuma „Par svētku, atceres un atzīmējamām dienām” normas). Tā kā minimālā stundas tarifa likme ir aprēķināta vidēji gadam un tā ir nemainīgs lielums, tad tā nav taisnīga, aprēķinot mēneša darba algu par tiem mēnešiem, kuros darba stundu skaits mēnesī ir mazāks par gada vidējo darba stundu skaitu mēnesī vai ir lielāks par gada vidējo darba stundu skaitu mēnesī.Piemēram:2015.gadā vidējais darba stundu skaits mēnesī ir 166,17 stundas un minimālā stundas tarifa likme ir 2,166 *euro.* 2015.gada martā – darba stundu skaits ir 176 stundas, tāpēc darba devējs darbiniekam pārmaksā 21,22 *euro* (176 stundas x 2,166 *euro* = 381,22 *euro*),Minimālā mēneša darba alga ir 360 *euro*, 381,22 – 360 *euro* = 21,22 *euro*.Savukārt, 2015.gada februārī – darba stundu skaits ir 160 stundas, tāpēc darba devējam ir jāpiemaksā darbiniekam 13,44 *euro* (160 stundas x 2,166 *euro* = 346,56 *euro*), lai darba alga sasniegtu likumā noteikto minimālo alguMinimālā mēneša darba alga ir 360 *euro*, 360 – 346,56 *euro* = 13,44 *euro*.**2. Dažāds aprēķinātais minimālās mēneša darba algas apmērs.**Esošā sistēma normāla darba laika ietvaros ir atšķirīga darbiniekiem, kuriem darba alga ir noteikta minimālās mēneša darba algas apmērā salīdzinājumā ar darbinieku aprēķināto minimālo mēneša darba algu, kuriem nolīgta laika algas sistēma ar minimālās stundas tarifa likmes apmaksu.Piemēram:2015.gada martā – normāla darba laika ietvaros darbiniekiem, kuriem darba alga ir noteikta minimālās mēneša darba algas apmērā ir – 360 *euro*, bet darbiniekiem, kuriem nolīgta laika algas sistēma ar minimālo stundas tarifa likmes apmaksu – ir 381,22 *euro*.**3. Pretrunīgas Ministru kabineta noteikumu normas.**Ja Ministru kabinets pieņem lēmumu par minimālās mēneša darba algas saglabāšanu nākamajam periodam (gadam) iepriekšējā apmērā, saskaņā ar noteikumiem Nr.390 Labklājības ministrijai nebūtu jāgatavo grozījumi noteikumos Nr.665, bet, tā kā darba stundu skaits dažādos gados atšķiras, tad tomēr ir jāgatavo grozījumi noteikumos Nr.665, lai noteiktu jaunu minimālās stundas tarifa likmi konkrētajam gadam, kas neatbilst noteikumu Nr.390 normām.Lai esošo sistēmu padarītu taisnīgāku un minimālo mēneša darba algu aprēķinātu atbilstoši mēnesī noteiktām darba stundām, nevis vidēji uz gadu, nepieciešams noteikt minimālās stundas tarifa likmes aprēķināšanas formulu mēnesim atbilstoši normālam darba laikam. Līdz ar to tiks samazināts arī Ministru kabinetā izskatāmo Ministru kabineta noteikumu skaits, lai īstenotu mērķi – ierobežot tiesiskā regulējuma pārmērīgu jaunradi, kā arī novērst pārāk detalizētu un sīkumainu tiesisko regulējumu.Attiecīgi nepieciešams izstrādāt Ministru kabineta noteikumu projektu „Noteikumi par minimālās mēneša darba algas apmēru normāla darba laika ietvaros un minimālās stundas tarifa likmes aprēķināšanu” (turpmāk – noteikumi), kura mērķis ir nodrošināt tiesisku pamatu minimālās mēneša darba algas apmēram (370 *euro*) un izmainīt minimālās stundas tarifa likmes aprēķināšanu, iekļaujot attiecīgo formulu un nodrošinot tiesisku pamatu šīs formulas piemērošanai.Noteikumos paredzēts:1. Minimālās stundas tarifa likmes aprēķināšana pēc formulas:TLmin =MDA / h, kurTLmin – minimālā stundas tarifa likme *euro*;MDA – valstī noteiktā minimālā mēneša darba alga;h – normālā darba laika stundu skaits mēnesī (5 darba dienu nedēļa un 40 stundas nedēļā vai 5 darba dienu nedēļa un 35 stundas nedēļā, vai 6 darba dienu nedēļa un 40 stundas nedēļā, vai 6 darba dienu nedēļa un 35 stundas nedēļā), tai skaitā svētku dienu stundu skaits, ja darbinieks neveic darbu svētku dienā, kas iekrīt darbiniekam noteiktajā darba dienā.Minimālās stundas tarifa likmes aprēķināšanas formula attiecas uz visiem normālā darba laika uzskaites veidiem saskaņā ar Darba likuma 131.pantu „Normālais darba laiks” un 133.pantu „Darba nedēļas ilgums”. Bez tam minimālās stundas tarifa likmes aprēķināšanas formulā ir iekļauts arī svētku dienu skaits, kad darbinieks neveic darbu svētku dienā, kas iekrīt darbiniekam noteiktajā darba dienā saskaņā ar Darba likuma 74.panta pirmās daļas 8.punktu un pirms svētku dienu stundu skaits saskaņā ar Darba likuma 135.pantu „Darba dienas ilgums pirms svētku dienām”.Jaunajā sistēmā, lai būtu precīzāks ik mēneša darba algas aprēķins, minimālās stundas tarifa likmes apmērs tiek noteikts ar četrām zīmēm aiz komata, esošo trīs zīmju vietā.2. Minimālās stundas tarifa likmes aprēķināšanu darbiniekiem, kuriem noteikta summētā darba laika uzskaites sistēma un kuri nostrādājuši pārskata periodā, kas ir lielāks par vienu mēnesi:- visu normālā darba laika ietvaros noteikto darba laiku (stundas), tad darba devējs nodrošina, ka aprēķinātā darba algas summa pārskata perioda beigās nav mazāka par šo noteikumu 2.punktā minēto mēneša darba algu reizinot ar mēnešu skaitu pārskata periodā;- vairāk nekā normālā darba laika ietvaros noteikto darba laiku (stundas), pārskata perioda beigās aprēķinot virsstundu piemaksu izmanto pārskata perioda vidējo minimālo stundas tarifa likmi, kuru aprēķina pēc formulas:TLminv = MDA \* n / hp, kurTLminv – pārskata perioda vidējā minimālā stundas tarifa likme virsstundu piemaksas aprēķināšanai *euro*;MDA – valstī noteiktā minimālā mēneša darba alga (šo noteikumu 2.punkts);n – kalendāra mēnešu skaits pārskata periodā;hp – normālā darba laika stundu skaits pārskata periodā, tai skaitā svētku dienu stundu skaits, ja darbinieks neveic darbu svētku dienā, kas iekrīt darbiniekam noteiktajā darba dienā.Darbiniekam, kuram noteikts summētais darba laiks ar pārskata periodu, kas ir lielāks par vienu mēnesi, un pārskata periodā nostrādāto stundu skaits ir lielāks par attiecīgā pārskata perioda normālo darba laiku, nav iespējams noteikt, kurā mēnesī virsstundas ir nostrādātas, jo summētā darba laika gadījumā noteikt, vai virsstundas būs, var tikai pārskata perioda beigās, salīdzinot darbinieka nostrādāto stundu skaitu ar normālā darba laika stundu skaitu pārskata periodā.3. Nepilna darba laika gadījumā darbiniekiem minimālo mēneša darba algu aprēķina proporcionāli nostrādātam laikam attiecībā pret valstī noteikto minimālo mēneša darba algu.4. Noteikumos ir iekļauta arī atsevišķa norma darbiniekiem, kuriem nolīgta akorda algas sistēma normāla darba laika ietvaros un kuri nostrādājuši visas mēnesī noteiktās darba stundas. Šiem darbiniekiem aprēķinātā darba alga nevar būt mazāka par minimālo mēneša darba algu.5. Tāpat noteikumi paredz normu, ka, ja darbiniekiem aprēķinātā vidējā izpeļņa par darbu normāla darba laika ietvaros ir mazāka par noteikto minimālo mēneša darba algu, to palielina par starpību starp aprēķināto vidējo izpeļņu un noteikto minimālo mēneša darba algu.6. Noteikumos paredzēts, ka tie stājas spēkā 2016.gada 1.janvārī un vienlaikus par spēku zaudējušiem tiek atzīti Ministru kabineta 2013.gada 27.augusta noteikumi Nr.665 „Noteikumi par minimālo mēneša darba algu un minimālo stundas tarifa likmi”.2016.gada četru veidu normālā darba laika stundu skaits mēnesī (5 darba dienu nedēļa un 40 stundas nedēļā, 6 darba dienu nedēļa un 40 stundas nedēļā, 5 darba dienu nedēļa un 35 stundas nedēļā, 6 darba dienu un 35 stundas nedēļā) un minimālās stundas tarifa likmes apmērs pa mēnešiem un to aprēķināšanas piemērs par 2016.gada janvāri, pārskata perioda vidējās minimālās stundas tarifa likmes virsstundu piemaksas aprēķināšanai aprēķināšanas piemērs par pārskata periodu 2016.gada janvāris - marts, kā arī darbinieku darba algas aprēķināšana, kuriem nolīgta laika algas sistēma ar minimālās stundas tarifa likmes apmaksu salīdzinājumā ar darbinieku darba algu, kuriem noteikta darba alga minimālās mēneša darba algas apmērā (pēc esošās sistēmas un projekta) ir sniegta anotācijas pielikumā tabulas veidā. |
| 3. | Projekta izstrādē iesaistītās institūcijas | Noteikumu izstrādē kā eksperti piedalījās Valsts darba inspekcijas, Latvijas Darba devēju konfederācijas pārstāvji un Maija Grebenko, praktiskās grāmatvedības speciāliste un konsultante, ISO sertificēto grāmatvežu asociācijas valdes locekle, žurnāla „Bilance” galvenā redaktore.Noteikumu izstrādē piedalījās arī Finanšu ministrija, kas sakarā ar minimālās mēneša darba algas paaugstināšanu no 360 *euro* līdz 370 *euro* sākot ar 2016.gada 1.janvāri veica finanšu aprēķinus par ietekmi uz valsts budžetu un pašvaldību budžetiem. |
| 4. | Cita informācija | Atbilstoši noteikumos noteiktajai formulai Labklājības ministrija katru gadu aprēķinās četru veidu normālā darba laika stundu skaitu mēnesī un atbilstošās minimālās stundas tarifa likmes pa mēnešiem par nākamo periodu, un publicēs to apmērus Labklājības ministrijas mājas lapā, adrese: http://www.lm.gov.lv/text/2525. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību**un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Darba ņēmēji:Noteikumi attiecas uz darba ņēmējiem. Līdz 2009.gadam Centrālā statistikas pārvalde (turpmāk – CSP) sniedza Labklājības ministrijai datus par darbinieku skaita sadalījumu pēc *mēneša bruto darba samaksas apmēra*, to salīdzinot ar minimālo mēneša darba algu. Saskaņā ar Ministru kabineta 2009.gada 15.decembra noteikumiem Nr.1428 „Noteikumi par Valsts statistiskās informācijas programmu 2010.gadam” CSP vairs minētos datus nevāc un neapkopo. Tā vietā CSP var sniegt līdzvērtīgus datus par darba ņēmēju skaita sadalījumu pēc *mēneša bruto darba ienākumiem*, to salīdzinot ar minimālo mēneša darba algu. Dati par darba ņēmēju skaita sadalījumu pēc darba ienākumiem iegūti, apkopojot Valsts ieņēmumu dienestā iesniegtos darba devēju ziņojumus par valsts sociālās apdrošināšanas obligātajām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu pārskata mēnesī „Ziņojums par valsts sociālās apdrošināšanas obligātajām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu pārskata mēnesī”. Tā kā pēc darba devēju ikmēneša ziņojumiem par katru darba ņēmēju nevar noteikt, vai viņš strādā normālo vai nepilnu darba laiku, darba ņēmēju skaitā iekļauti visi darba ņēmēji, kuriem pārskata periodā aprēķināti darba ienākumi, neskatoties uz nostrādāto stundu skaitu. Turklāt, viena persona iekļauta tikai vienu reizi, summējot ienākumus pie visiem darba devējiem.Saskaņā ar CSP sniegto informāciju 2015.gada maijā darba ņēmēju skaits, kuriem darba alga ir līdz 369,99 *euro* bija **249,074 tūkst. cilvēku**, tai skaitā privātajā sektorā – **223,231 tūkst.**, bet pašvaldību un to padotības iestādēs – **25,843 tūkst.** CSP datos darba ņēmēju skaitā iekļauti visi darba ņēmēji, kuriem pārskata periodā aprēķināti darba ienākumi, neskatoties uz nostrādāto stundu skaita. Turklāt, ja darba ņēmēju nodarbina vairāki darba devēji, tad darba ņēmēju skaitā viņu iekļauj tikai vienu reizi, summējot darba ienākumus, kas gūti no visiem darba devējiem.Valstī nav statistikas par darba ņēmēju skaitu, kuriem darba līgumā ir noteikta stundas laika darba apmaksa minimālās stundas tarifa likmes apmērā.Darba devēji:Noteikumi attiecas arī uz darba devējiem. Saskaņā ar CSP pielietoto metodoloģiju nav aprēķināms darba devēju skaits, kas nodarbina darbiniekus un nosaka tiem stundas darba laika apmaksu minimālās stundas tarifa likmes apmērā. |
| 2. | Tiesiskā regulējuma ietekme uz tautsaimniecību un administratīvo slogu | Paaugstinot minimālo mēneša darba algu, pieaugs darba devēju izdevumi darbinieku darba algas paaugstināšanai (no darbinieku darba algas 370 *euro* apmērā darba devējam paaugstināsies nodokļu maksājumi – sociālās apdrošināšanas iemaksas (23,59 %) par 2,36 *euro* un papildus darba algas izmaksas darbiniekam – par 10,00 *euro*).Minimālās mēneša darba algas paaugstināšana uzlabos konkurētspēju tiem komersantiem, kapitālsabiedrībām, kuri maksā nodokļus no darba algas, kas augstāka par minimālo mēneša darba algu un no visas darba algas (bez „aplokšņu algām”), salīdzinot ar tiem, kuri maksā nodokļus no minimālās mēneša darba algas, bet pārējo atalgojumu izsniedz „aploksnēs”.Ministru kabineta 2010.gada 7.septembra noteikumu Nr.827 „Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli” 8.4 punkts un 21.punkts nosaka, ka darba devējs, reģistrējot katru darba ņēmēju Valsts ieņēmumu dienestā un nākamajā mēnesī līdz datumam, kas noteikts kā ikmēneša obligāto iemaksu veikšanas termiņš, iesniedz Valsts ieņēmumu dienestā ziņas par darba ņēmēju ienākumiem un aprēķinātiem nodokļiem. Tātad jau tagad darba devējiem ir jāsniedz informācija par darba ņēmēja darba ienākumiem. To, ka, mainās minimālās mēneša darba algas apmērs, nevar uzskatīt par darba devēja administratīvā sloga palielinājumu, jo, informācija par darba ņēmēju Valsts ieņēmumu dienestam ir jāsniedz katru mēnesi. Savukārt, pēc jaunās minimālās mēneša darba algas apmēra spēkā stāšanās, slēdzot darba līgumu ar jauno darba ņēmēju, darba devējam, kā par jebkuru citu darba ņēmēja darba ienākumiem būs jāpaziņo Valsts ieņēmumu dienestam.Jaunā sistēma būs taisnīga attiecībā pret darba devējiem un darba ņēmējiem, jo nevajadzēs darbiniekiem (kuriem noteikta stundas laika darba apmaksa minimālās mēneša darba algas apmērā) piemaksāt iztrūkstošo darba algas daļu mēnesī, kad darba stundu skaits mēnesī ir mazāks par gada vidējo darba stundu skaitu mēnesī un – pārmaksāt, kad darba stundu skaits mēnesī ir lielāks par gada vidējo darba stundu skaitu mēnesī. Tāpat jaunā sistēma normāla darba laika ietvaros būs vienlīdzīga (taisnīga) darbiniekiem, kuriem darba alga ir noteikta minimālās mēneša darba algas apmērā salīdzinājumā ar darbinieku aprēķināto minimālo mēneša darba algu, kuriem nolīgta laika algas sistēma ar minimālās stundas tarifa likmes apmaksu. Piemēram, 2016.gada augustā darbiniekam, kuram noteikta stundas laika darba apmaksa minimālās mēneša darba algas apmērā, aprēķinātā darba alga ir 405 *euro*, tātad darba devējs ir pārmaksājis 35 *euro* salīdzinājumā ar darbinieku, kam darba alga ir noteikta minimālās mēneša darba algas (370 *euro*) apmērā.Jaunajā sistēmā minimālās stundas tarifa likmes aprēķināšanas formulā ir iekļauts arī svētku dienu skaits, kad darbinieks neveic darbu svētku dienā, kas iekrīt darbiniekam noteiktajā darba dienā saskaņā ar Darba likuma 74.panta pirmās daļas 8.punktu. Turpretī esošā sistēma to neparedz un tāpēc darba devējam ir jāpiemaksā darbiniekam darba alga par svētku dienu noteiktām stundām, ja darbinieks (kuram noteikta stundas laika darba apmaksa minimālās mēneša darba algas apmērā) neveic darbu svētku dienās, kas iekrīt darbiniekam noteiktajā darba dienā.Piemēram, 2016.gada martā darbiniekam, kuram noteikta stundas laika darba apmaksa minimālās mēneša darba algas apmērā, aprēķinātā darba alga ir 367 *euro*, tātad darba devējam ir jāpiemaksā 3 *euro*, lai darbiniekam garantētu darba algu minimālās mēneša darba algas apmērā un jāpiemaksā darba alga par divām svētku dienām, ja darbinieks neveic darbu šajās svētku dienās – 35,2 *euro*, (kopā darba devējam jāpiemaksā darbiniekam darba alga 38,2 *euro* apmērā).Lai ieviestu jauno sistēmu, darba devējiem būs jāgroza darba līgumi tiem darbiniekiem, kuriem noteikts laika darba sistēmas atalgojums minimālās stundas tarifa likmes apmērā. Tas nozīmē, ka darbiniekam darba laika sistēma un minimālā stundas tarifa likme katru mēnesi būs noteikta saskaņā ar Ministru kabineta noteikumiem, neminot konkrētus apmērus, un turpmāk šiem darba devējiem darba līgumi nebūs jāgroza, ja valstī mainās minimālā mēneša darba alga.Darba devējiem, kuri izmanto grāmatvedības programmas un kuri algo darbiniekus pēc stundas laika darba apmaksas sistēmas minimālās stundas tarifa likmes apmērā, būs jāpielāgo (jāveic izmaiņas) grāmatvedības programmas, jo aprēķinātais minimālās stundas tarifa likmes apmērs mainīsies katru mēnesi (pēc esošās sistēmas – vienreiz gadā).Savukārt, lai atvieglotu darba devējiem jaunās normas pielietošanu, Labklājības ministrijas aprēķinātie minimālās stundas tarifa likmes apmēri nākamajam gadam pa mēnešiem būs pieejami Labklājības ministrijas interneta vietnē (<http://www.lm.gov.lv/text/2525>). |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija. | Nav. |

|  |
| --- |
| **III Tiesību akta projekta ietekme uz valsts budžetu un pašvaldību budžetiem** |
|  | euro |
| **Rādītāji** | **2015** | Turpmākie trīs gadi |
| **2016** | **2017** | **2018** |
| Saskaņā ar valsts budžetu kārtējam gadam | Izmaiņas kārtējā gadā salīdzinot ar budžetu kārtējam gadam | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu |
| **1** | **2** | **3** | **4** | **5** | **6** |
| **1. Budžeta ieņēmumi** | **0** | **0** | **7 200 000** | **7 200 000** | **7 200 000** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 1 200 000 | 1 200 000 | 1 200 000 |
| 1.2. valsts speciālais budžets | 0 | 0 | 3 800 000 | 3 800 000 | 3 800 000 |
| 1.3. pašvaldību budžets | 0 | 0 | 2 200 000 | 2 200 000 | 2 200 000 |
| **2. Budžeta izdevumi:** | **0** | **0** | **5 405 231** | **5 405 231** | **5 405 231** |
| 2.1. valsts pamatbudžets | 0 | 0 | 3 011 095 | 3 011 095 | 3 011 095 |
| 2.2. valsts speciālais budžets | 0 | 0 | - | - | - |
| 2.3. pašvaldību budžets  | 0 | 0 | 2 394 136 | 2 394 136 | 2 394 136 |
| **3. Finansiālā ietekme:** | **0** | **0** | **1 794 769** | **1 794 769** | **1 794 769** |
| 3.1. valsts pamatbudžets | 0 | 0 | 1 988 905 | 1 988 905 | 1 988 905 |
| 3.2. speciālais budžets | 0 | 0 | - | - | - |
| 3.3. pašvaldību budžets  | 0 | 0 | -194 136 | -194 136 | -194 136 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | **x** | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 5. Precizēta finansiālā ietekme: | **x** | Projekts šo jomu neskar. |
| 5.1. valsts pamatbudžets | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 5.2. speciālais budžets | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 5.3. pašvaldību budžets  | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |
| 6.1. Detalizēts izdevumu un ieņēmumu aprēķins: |  |
| 6.2. detalizēts izdevumu aprēķins |  |
| 7. Cita informācija | **Finanšu ministrijas veiktais aprēķins par budžeta ieņēmumiem un izdevumiem saistībā ar minimālās mēneša darba algas paaugstināšanu no 360 euro līdz 370 *euro***.**Papildu nepieciešamais finansējums minimālās mēneša darba algas paaugstināšanai no 360 līdz 370 *euro* ar 2016.gada 1.janvāri, 3,0 milj *euro* atbalstīts un iekļauts likumprojektā „Par valsts budžetu 2016.gadam” Ministru kabineta 2015.gada 31.augusta sēdē (protokols Nr.43 4.§ 8.punkts).** |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību akta projekti | Vienlaikus ar šiem noteikumiem **ir jāizstrādā divi tiesību aktu projekti** par nepieciešamajiem grozījumiem Ministru kabineta noteikumos, kas saistīti ar darba samaksas jautājumiem:1) Grozījumi Ministru kabineta 2013.gada 29.janvāra noteikumos Nr.66 „Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību”;2) Grozījumi Ministru kabineta 2010.gada 29.jūnija noteikumos Nr.595 „Noteikumi par zemāko mēnešalgu un speciālo piemaksu ārstniecības personām”,kuros jāparedz zemākās mēneša darba algas (mēnešalgas) apmēra paaugstināšana no 360 euro līdz 370 *euro*, **lai tie stātos spēkā ar 2016.gada 1.janvāri.** |
| 2. | Atbildīgā institūcija | Finanšu ministrija atbildīga par pirmo grozījumu Ministru kabineta noteikumos un Veselības ministrija atbildīga par otro grozījumu Ministru kabineta noteikumos. |
| 3. | Cita informācija | Nav. |

|  |
| --- |
| **V Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav. |
| 2. | Citas starptautiskās saistības | Latvija izpildīs saistības pret Starptautisko darba organizāciju.Starptautiskās darba organizācijas 1970.gada konvencija Nr.131 „Par minimālās darba algas noteikšanu”, ratificēta ar Augstākās Padomes 1993.gada 12.janvāra lēmumu “Par Starptautiskās darba organizācijas konvenciju ratifikāciju”. |
| 3. | Cita informācija | Nav. |

|  |
| --- |
| 1.tabula**Tiesību akta projekta atbilstība ES tiesību aktiem** |
| Nav attiecināms. |

|  |
| --- |
| 2.tabulaAr tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Latvija izpildīs saistības pret Starptautisko darba organizāciju.Starptautiskās darba organizācijas 1970.gada konvencija Nr.131 “Par minimālās darba algas noteikšanu”, ratificēta ar Augstākās Padomes 1993.gada 12.janvāra lēmumu “Par Starptautiskās darba organizācijas konvenciju ratifikāciju”. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Latvijas valsts ir ratificējusi Starptautiskās darba organizācijas, par kuras biedri kļuva 1921.gadā (darbību tajā atjaunojot 1991.gadā), 1970.gada konvenciju Nr. 131 „Par minimālās algas noteikšanu”, kuras 1.pants paredz, ka dalībvalsts pienākums ir izveidot minimālās algas sistēmu, kas attiecas uz visiem darba algas saņēmējiem, savukārt 3.pants paredz, ka, nosakot minimālās algas līmeni, ir jāņem vērā darbinieku un viņu ģimeņu vajadzības, ievērojot vispārējo algu līmeni valstī, iztikšanai nepieciešamo minimumu, sociālās drošības pabalstus un citu sociālo grupu dzīves līmeni, kā arī ekonomiskos faktorus, tajā skaitā – ekonomikas attīstības rādītājus, darba ražīguma līmeni, kā arī vēlmi nodrošināt augstu nodarbinātības līmeni. | Noteikumu 2.punkts.2011.gada 16.martā Ministru kabinetā akceptētā koncepcija „Koncepcija par minimālās mēneša darba algas noteikšanu turpmākajiem gadiem”.Ministru kabineta 2011.gada 17.maija noteikumi Nr.390 „Minimālās mēneša darba algas noteikšanas un pārskatīšanas kārtība”. | Pilnībā ir pārņemtas starptautiskās saistības. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumi nav pretrunā ar Starptautiskās darba organizācijas 1970.gada konvenciju Nr.131 „Par minimālās darba algas noteikšanu”. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Jaunā sistēma par minimālās stundas tarifa likmes aprēķināšanu viedokļu izteikšanai tika publicēta 2014.gada 25.martā (Labklājības ministrijas informācija plašsaziņas līdzekļiem „LM aicina izteikt viedokli par minimālās stundas tarifa likmes aprēķināšanu 2015. gadā”). |
| 2. | Sabiedrības līdzdalība projekta izstrādē | Labklājības ministrija no sabiedrības nesaņēma iebildumus un priekšlikumus par minimālās stundas tarifa likmes aprēķināšanas jauno sistēmu. |
| 3. | Sabiedrības līdzdalības rezultāti | Latvijas Darba devēju konfederācija un Latvijas Brīvo arodbiedrību savienība atbalstīja Nacionālās trīspusējās sadarbības padomes Darba lietu trīspusējās sadarbības apakšpadomes 2014.gada 19.jūnijā sēdē Labklājības ministrijas priekšlikumu iekļaut noteikumos minimālās stundas tarifa likmes aprēķināšanas formulu, nevis apmērus, veicot atbilstošus grozījumus Darba likumā un tāpēc 2014.gada 23.oktobrī pieņemtajā likumā „Grozījumi Darba likumā” ir noteikts jauns deleģējums Ministru kabinetam sagatavot Ministru kabineta noteikumus par minimālās mēneša darba algas apmēru normāla darba laika ietvaros, kā arī minimālās stundas tarifa likmes aprēķināšanu.Jaunās sistēmas par minimālās stundas tarifa likmes aprēķināšanu izveidošanai tika ņemti vērā vadošās grāmatvedes un konsultantes Maijas Grebenko un Latvijas Darba devēju konfederācijas biedra AS „Latvijas Finieris” priekšlikumi.Latvijas Darba devēju konfederācija atbalsta jauno minimālās stundas tarifa likmes aprēķināšanas formulu. |
| 4. | Cita informācija. | Maijas Grebenko raksts par jauno sistēmu minimālās stundas tarifa likmes aprēķināšanai tiks publicēts žurnāla „Bilance” oktobra numurā. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu normu ievērošanu darba tiesisko attiecību jomā uzraudzīs Labklājības ministrijas padotības iestāde Valsts darba inspekcija, bet darba ņēmēju darba algu norādīšanu ziņās par darba ņēmējiem – Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumi Valsts darba inspekcijas un Valsts ieņēmumu dienesta funkcijas neietekmēs, jo minētās iestādes šīs funkcijas veic jau pašreiz atbilstoši citiem normatīvajiem aktiem.Noteikumi neietekmēs iesaistīto institūciju cilvēkresursus. |
| 3. | Cita informācija. | Nav. |

Labklājības ministrs U.Augulis

26.10.2015. 10:59

3969

A.Liepiņa,

67021519, Aina.Liepina@lm.gov.lv